Vireedoj

La vireoj estas grupo de malgrandaj al mezgrandaj paserinaj birdoj (precipe) nur de Ameriko. Ili estas tipe el terkoloraj al verdecaj, kaj la plej malgrandaj specioj similas al la Paruliedoj krom ties pli fortikaj bekoj. Ili gamas laŭ grando el la Ĉokoa vireo, Nelsona vireo kaj Malgranda hilofilo, ĉiuj ĉirkaŭ 10 cm kaj 8 g, al la piprovireoj kaj la laniovireoj kiuj estas ĝis 17 cm kaj 40 g (Forshaw & Parkes 1991).

 Sistematiko 
La kvar genroj de tiuj birdoj formas la familion de la Vireedoj, kaj oni supozas ke ili rilatas al la korvecaj birdoj de la familio Korvedoj kaj al la lanioj de la familio Laniedoj. Ĵusaj biokemiaj studoj identigis du genrojn de birdoj (nome Pteruthius kaj Erpornis) kiuj povus esti en la Malnova Mondo membroj de tiu familio (Reddy & Cracraft 2007). Observantoj komentis la vireecan kutimaron de la Pteruthius, sed ŝajne neniu imagas eblajn biogeografie malprobable vireajn parencojn en Azio.

La familio povas esti taŭge kvankam eble neakurate kategoriigita ĉe genroj kiaj la veraj vireoj, la hilofiloj (aŭ verduloj), la laniovireoj kaj la piprovireoj. Komencaj genetikaj studoj fare de Johnson et al. montris grandajn interspecifajn genetikajn distancojn inter kladoj ene de Vireo kaj Hylophilus de simila grando al la diferencoj inter Cyclarhis kaj Vireolanius. Krome kelkaj specioj de vireoj kaj de hilofiloj povus esti pli proksimaj al la piprovireoj ol al siaj respektivaj samgenranoj. Pli profunda studo povus konsili ke tiu familio estus konsiderinde redisigita je la niveloj kaj de genroj kaj de specioj.

 Manĝo 
Ĉiuj membroj de tiu familio manĝas iom da fruktoj sed ĉefe insektojn kaj aliajn artropodojn. Ili prenas predojn el folioj kaj branĉoj; la veraj vireoj predas ankaŭ dumfluge kaj la Griza vireo prenas 5 % de sia predo elgrunde (Salaman & Barlow 2003).

 Etendo kaj teritoria kutimaro 
Plej parto de specioj troviĝas en Mezameriko kaj norda Sudameriko. Dektri specioj de veraj vireoj loĝas pli norde, en Usono kaj Kanado; el tiuj ĉiuj escepte la Hutona vireo estas migrantaj. Membroj de tiu familio rare flugas longajn distancojn escepte dum migrado (Salaman & Barlow 2003). Ili loĝas arbarajn mediojn kaj diferencaj specioj preferas arbarajn kanopeojn, subkreskaĵarojn aŭ marĉojn de manglejoj (Forshaw & Parkes 1991).

La loĝantaj specioj vivas en paroj aŭ familigrupoj kiuj retenas siajn teritoriojn la tutan jaron (escepte la Hutona vireo, kiu kuniĝas al miksitaj kunmanĝantaroj. Plej parto de migrantoj defendas vintrajn teritoriojn kontraŭ siaj samspecifaj. La esceptoj estas la grupo kiu enhavas la speciojn de la Ruĝokula vireo, la Flavverda vireo, la Mustaĉa vireo kaj la Jukatana vireo, kiuj vintras en malgrandaj vagantaj aroj (Salaman & Barlow 2003).

 Voĉo kaj reproduktado 
eta|La kanto de la Gujana piprovireo estis priskribita kiel fajfeca frazo kun la ritmo 
Maskloj de plej parto de specioj estas daŭraj kantantoj. Kantoj estas kutime ege simplaj, monotonaj en kelkaj specioj de la marbordo kaj insuloj de la Karibio kaj pli prilaboritaj kaj agrablaj al homaj oreloj ĉe la Ĉokoa vireo kaj la piprovireoj (Salaman & Barlow 2003).

La nestoj de multaj tropikaj specioj estas nekonataj. El tiuj kiuj estas konataj, ĉiuj konstruas tasforman neston kiu pendas el branĉoj. La ino faras plejan kovadon, helpate de la masklo escepte ĉe la grupo de la Ruĝokula vireo (Salaman & Barlow 2003).

 Specioj 
 Genro Vireo, la veraj vireoj (de la verdecaj supraj partoj devenas la nomo, el la latina verbo virere, "esti verda" laŭ kio “vireo” signifus “mi estas verda”)
 La "okulringa" grupo.
 Nigrakapa vireo, Vireo atricapillus
 Kozumela vireo, Vireo bairdi
 Kariba vireo, Vireo caribaeus
 Flavastria vireo, Vireo carmioli
 Kasina vireo, Vireo cassinii
 Dikbeka vireo, Vireo crassirostris
 Flavgorĝa vireo, Vireo flavifrons
 Blankokula vireo, Vireo griseus
 Kuba vireo, Vireo gundlachii
 Hutona vireo, Vireo huttoni
 Portorika vireo, Vireo latimeri
 Ĉokoa vireo , Vireo masteri
 Jamajka vireo, Vireo modestus
 Nana vireo, Vireo nanus
 Nelsona vireo, Vireo nelsoni
 Osburna vireo, Vireo osburni
 Mangrovovireo, Vireo pallens
 Plumbovireo, Vireo plumbeus
 Blukapa vireo, Vireo solitarius
 Griza vireo, Vireo vicinior
 La "oliveca" grupo.
 Ruĝokula vireo, Vireo olivaceus
 Ĉivia vireo, Vireo (olivaceus) chivi
 Noronja vireo, Vireo gracilirostris
 Flavverda vireo, Vireo flavoviridis (foje inkludata en V. olivaceus)
 Mustaĉa vireo, Vireo altiloquus
 Jukatana vireo, Vireo magister
 La grupo de "gilvus".
 Trilovireo, Vireo gilvus
 Brunkrona vireo, Vireo leucophrys
 Filadelfia vireo, Vireo philadelphicus
 Bella vireo - ŝajne baze situa en Vireedoj.
 Bella vireo, Vireo bellii
 Klado necerta.
 Orvireo, Vireo hypochryseus
 Ardezvireo, Vireo brevipennis
 Genro Hylophilus, esperante hilofiloj aŭ verduloj.
 Grupo A – Ĝenerale kun simpla kanto kaj hela iriso.
 Ruĝeckrona hilofilo, Hylophilus poicilotis
 Grizokula hilofilo, Hylophilus amaurocephalus
 Helpieda hilofilo, Hylophilus flavipes
 Grizbrusta hilofilo, Hylophilus semicinereus
 Grizkapa hilofilo, Hylophilus pectoralis
 Citronbrusta hilofilo, Hylophilus thoracicus
 Oliveca hilofilo, Hylophilus olivaceus
 Sklatera hilofilo, Hylophilus sclateri
 Grupo B – Malsimpla kanto kaj malhela iriso.
 Orfrunta hilofilo, Hylophilus aurantiifrons
 Malhelkrona hilofilo, Hylophilus hypoxanthus
 Tervanga hilofilo, Hylophilus muscicapinus
 Malgranda hilofilo, Hylophilus decurtatus
 Brunkapa hilofilo, Hylophilus brunneiceps
 Brunnuka hilofilo, Hylophilus semibrunneus
 Grupo C – Subkreskaĵaraj specioj.
 Brunkrona hilofilo, Hylophilus ochraceiceps
 Genro Vireolanius, la laniovireoj
 Flavbrova laniovireo, Vireolanius eximius
 Ardezkrona laniovireo, Vireolanius leucotis
 Brunflanka laniovireo, Vireolanius melitophrys
 Verda laniovireo, Vireolanius pulchellus

 Genro Cyclarhis, la piprovireoj
 Gujana piprovireo, Cyclarhis gujanensis
 Nigrabeka piprovireo Cyclarhis nigrirostris

 Eblaj kandidatoj por relokigo en tiu familio 
 Genro Erpornis - vidu (Barker et al. 2004)
 Erporno aŭ Blankaventra erporno, Erpornis zantholeuca – iam en Yuhina (Cibois et al. 2002)

 Genro Pteruthius - pterutjoj - vidu (Reddy & Cracraft, presata)
 Blankabrova pterutjo, Pteruthius flaviscapis
 Nigrorela pterutjo, Pteruthius melanotis
 Ruĝecventra pterutjo, Pteruthius rufiventer
 Verdaflava pterutjo, Pteruthius xanthochlorus
 Brunfrunta pterutjo, Pteruthius aenobarbus

 Referencoj 
 Barker, F. Keith; Cibois, Alice; Schikler, Peter A.; Feinstein, Julie & Cracraft, Joel (2004): Phylogeny and diversification of the largest avian radiation. Proceedings of the National Academy of Sciences 101(30): 11040-11045.  PDF plena teksto  Kroma informo 

 Collar, N. J. & Robson, C. 2007. Family Timaliidae (Babblers) Pp. 70–291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.

 Forshaw, Joseph & Parkes, Kenneth C. 1991. Encyclopaedia of Animals: Birds, p. 209. Merehurst Press, London. ISBN 1-85391-186-0

 Johnson, N. K., Zink, R. M., & Marten, J. A. 1988. Genetic evidence for relationships in the avian family Vireonidae. Condor, 90: 428-446.

 Reddy, Sushma & Cracraft, Joel (2007): Old World Shrike-babblers (Pteruthius) belong with New World Vireos (Vireonidae). Molecular Phylogenetics and Evolution, 44 (3): 1352–1357.  (HTML resumo)

 Ridgely, R. S., & Tudor, G. 1989. The Birds of South America, vol. 1. Univ. Texas Press, Austin.

 Salaman, Paul & Barlow, Jon C. 2003. Vireos. Pp. 478–479 in; Chris Perrins eld. The Firefly Encyclopedia of Birds. Firefly Books, Oxford. ISBN 1-55297-777-3.

 Vidu ankaŭ 
 Centr-usonaj foliarbaroj

 Eksteraj ligiloj 
 Filmetoj, fotoj kaj sonoj de Vireoj ĉe Internet Bird Collection


Kategorio:Nearktisa faŭno
Kategorio:Neotropisa faŭno
Kategorio:Birdoj de Ameriko